b'\n_START_ARTICLE_\nOp\xc4\x8dine\n_START_SECTION_\nOblike italijanskega poimenovanja\n_START_PARAGRAPH_\nSkozi zgodovino so se poimenovanja naselja spreminjala, prvo italijansko ime mesta je bilo \xc2\xbbOpcina\xc2\xab, po Rapalski pogodbi \xc2\xbbOpicina\xc2\xab\xc2\xa0ali \xc2\xbbVilla Opicina\xc2\xab, V \xc4\x8dasu fa\xc5\xa1izma tudi \xc2\xbbPoggioreale del Carso\xc2\xab.\n_START_SECTION_\nNastanek mesta\n_START_PARAGRAPH_\nIz nepomembne kra\xc5\xa1ke vasice je naselje nastalo ob enem glavnih cestnih izhodov iz Trsta proti notranjosti nekdanje Avstro-Ogrske monarhije. Sredi 19. stoletja je bila tod speljana Ju\xc5\xbena \xc5\xbeeleznica, ki je povezala Dunaj s Trstom, leta 1906 pa so nanjo priklju\xc4\x8dili tudi Bohinjsko progo, ki je vodila od Jesenic do Trsta, s \xc4\x8dimer so Op\xc4\x8dine postale tudi pomembno \xc5\xbeelezni\xc5\xa1ko kri\xc5\xbei\xc5\xa1\xc4\x8de. Pomembni dejavnik razvoja je bila tudi obmejna lega, tu je bil poleg mejne \xc5\xbeelezni\xc5\xa1ke postaje zgrajen tudi mednarodni mejni prehod Ferneti\xc4\x8di, s transportnim terminalom. Op\xc4\x8dine so veliko pridobile s \xc5\xa1pediterskimi in drugimi obmejnimi dejavnostmi. Naselje se je mo\xc4\x8dno pove\xc4\x8dalo zaradi \xc5\xa1tevilnih Italijanskih priseljencev iz Istre, ki so po dolo\xc4\x8ditvi nove italijansko-jugoslovanske dr\xc5\xbeavne meje zapustili svoje domove na obmo\xc4\x8djih nekdanje Jugoslavije. V zadnjih letih se Op\xc4\x8dine vse bolj uveljavljajo kot primestno naselje Trsta, dobile pa so tudi novo, povezovalno vlogo med Slovenijo in Italijo, z novo avtobusno linijo preko Op\xc4\x8din so npr. uredili povezave med Se\xc5\xbeano in Trstom.\n_START_SECTION_\nSlovenci na Op\xc4\x8dinah\n_START_PARAGRAPH_\nNa Op\xc4\x8dinah v \xc2\xbbProsvetnem domu\xc2\xab, deluje Slovensko kulturno dru\xc5\xa1tvo Tabor, \xc2\xbbFin\xc5\xbegarjev dom\xc2\xab, ve\xc4\x8d slovenskih dru\xc5\xa1tev in do pred kratkim je delovala slovenska zasebna radijska postaja \xc2\xbbRadio Op\xc4\x8dine\xc2\xab, zaradi \xc4\x8desar so Op\xc4\x8dine pomembno sredi\xc5\xa1\xc4\x8de Slovencev v Italiji. Op\xc4\x8dine so tudi sede\xc5\xbe slovenske \xc5\xbeupnije, tu deluje tudi Marijani\xc5\xa1\xc4\x8de, ki ga upravljajo salezijanci. Na Op\xc4\x8dinah ima sede\xc5\xbe tudi Sklad Mitja \xc4\x8cuk, dru\xc5\xa1tvo, ki na de\xc5\xbeelni ravni pomaga otrokom v te\xc5\xbeavah._NEWLINE_Na Op\xc4\x8dinah so v preteklosti delovali pomembni slovenski kulturni delavci: Jo\xc5\xbee Peterlin, Vinko Beli\xc4\x8di\xc4\x8d, Franc Jeza, Alojz Rebula, Zora Tav\xc4\x8dar, Ivan Arta\xc4\x8d, Robert Hlavaty. Tu sta se rodila in\xc5\xbeenir Anton Kuhelj in matematik Ivan Vidav, .'